Pulë me Arra

Description
Për 4 vetë.

Ingredients

 * pulë 500-600 g
 * gjalpë 50g
 * arra 2 filxhane kafeje
 * hudhra 1 kokërr
 * uthull 2 lugë gjelle
 * miell 1 lugë gjelle
 * kripë, piper

Directions

 * 1) Pula e pastruar dhe e larë pritet në thela, vendoset në tenxhere, hidhet ujë i vluar aq sa të mbulohen thelat, shtohet pak kripë, piper i zi dhe zihet në zjarr të ngadalshëm derisa të bëhet gati.
 * 2) Në një tenxhere me gjalpë kaverdiset mielli, shtohet lëngu i pulës duke e përzier mirë që të mos krijohen kokrra dhe lihet të ziejë për 2-3 minuta derisa lëngu të trashet.
 * 3) Pastaj hiqet nga zjarri dhe përzihet me arra të shtypura.
 * 4) Salca rregullohet me hudhra të shtypura, uthull, kripë, piper të zi e thelpinj arre dhe mbahet në vend të ngrohtë, por pa marrë valë.
 * 5) Gjatë servirjes në pjatë vendoset pula e cila mbulohet me salcën e përgatitur.
 * 6) Kjo lloj pule zakonisht sherbehet pa garniturë.